OBRAZAC PRIMJERA DOBRE PRAKSE



	Sastavnica
	Muzička akademija

	Naziv aktivnosti
	Rođendan umjetnosti

	Vrijeme provedbe
	17. 1. 2023.

	Uključena tijela i osobe
	Studenti, nastavnici i nenastavno osoblje Muzičke akademije, izlagači i izvođači umjetničkoga područja Sveučilišta u Zagrebu i svih umjetničkih akademija u Republici Hrvatskoj

	Indikatori ostvarenja

	Održana manifestacija Rođendan umjetnosti 
Izvještaj portala Universitas: https://www.universitas-portal.hr/i-zagreb-je-proslavio-rodendan-umjetnosti/ 

	Opis aktivnosti (do 3.000 znakova)

	Međunarodna manifestacija obilježavanja Rođendana umjetnosti datira od 1963. godine, kada je francuski umjetnik Robert Filiou 17. siječnja 1963. proglasio milijuntim rođendanom umjetnosti. Muzička akademija bila je nositeljica proslave, zajedno s ostalim sastavnicama umjetničkoga područja Sveučilišta u Zagrebu – Akademijom dramske umjetnosti, Akademijom likovnih umjetnosti, Studijem dizajna Arhitektonskog fakulteta te Tekstilno-tehnološkim fakultetom. Događanja na Muzičkoj akademiji posredstvom Dramskog i glazbenog programa Hrvatskog radija i videoprijenosa izravno su se emitirala u Europski radiodifuzijskoj uniji (EBU). Koristili smo gotovo sve prostore zgrade Muzičke akademije u Zagrebu, dvorane, hodnike, učionice, kako bismo posjetiteljima ponudili slobodan protok sadržaja – koncerata, proba, plesnih točaka, izložbi, snimanja radiodrame itd. – neopterećen uobičajenim oblicima predstavljanja, u kojem se javnosti prikazuju uglavnom samo konačni ishodi umjetničkog djelovanja i istraživanja umjetnosti. Posjetiteljima je pružen uvid u postupke uvježbavanja glazbenih izvedbi, stvaranja dramskih predstava, igranih, dokumentarnih i animiranih filmova, izrade likovnih radova, kreiranja i izrade kostima, znanstvenog rada u umjetnosti, načine diseminacije umjetničkih rezultata putem radijskih i televizijskih postaja, izložbi, predstava. Osim sastavnica zagrebačkog Sveučilišta kao gosti su sudjelovali i kolege studenti i nastavnici s Akademije za umjetnost i kulturu u Osijeku, Umjetničke akademije u Splitu te Muzičke akademije u Puli. Program je trajao od 18 – 23h te je privukao velik broj posjetitelja, kao i predstavnike medija.
Detaljan opis programa dostupan je na stranicama http://www.muza.unizg.hr/event/rodendan-umjetnosti/  http://www.muza.unizg.hr/wp-content/uploads/2023/01/Rodendan-umjetnosti_program.pdf 

	Obrazloženje odabira primjera dobre prakse (navesti zašto smatrate da je navedena aktivnost primjer dobre prakse; do 1000 znakova)
	Posljednjih godina svjedoci smo popularizacije umjetnosti i kulture organiziranjem masovnih okupljanja, spektakala i manifestacija kao što su Noć kazališta, Noć muzeja i sl. pa se ovakva forma nametnula i u organizaciji umjetničkih događanja na Muzičkoj akademiji u Zagrebu kao suvremen način privlačenja nove publike. Nesvakidašnje je blisko, spontano i neformalno komuniciranje umjetnika i publike koje se redovito ostvaruje na ovakvoj manifestaciji. Još jedan značajan benefit od ovakvog događanja bio je povezivanje mladih umjetnika različitih profila u svrhu sljedećih suradnji i projekata. Studenti su bili aktivno uključeni ne samo u umjetnički program, nego i u organizacijske poslove, što je iznimno je važno i zbog unapređivanja komunikacijskih i organizacijskih vještina koje se najbolje stječu ovakvom praksom, izvan redovitih kolegija. Konačno, nije zanemariva postignuta medijska vidljivost (objavljeno je četrdesetak priloga u medijima, v. hemeroteku i objave u elektroničkim medijima (https://drive.google.com/drive/folders/1aK2D0_jWGnJHWfKpet98dYv0bMkMPC1w?usp=share_link), kao i pozitivan utjecaj na interes za djelovanje umjetničkih akademija u najširoj javnosti.

	Planovi za dodatno unaprjeđenje (navesti moguće planirane aktivnosti u sljedećem razdoblju)
	Nakon održane manifestacije Rođendan umjetnosti 17. 1. 2023. svi su sudionici bili zadovoljni polučenim rezultatom i posjetom od otprilike tisuću posjetitelja te su odlučili organizirati istu manifestaciju i sljedeće godine (održana je 17. 1. 2024., ponovno na Muzičkoj akademiji).




